text: Stjernespillere var dommere for SFO-børn 
  27 februar 2012 kl. 16.01
  400 børn deltog i dag i Kolding SFO Championship i håndbold arrangeret af KIF Kolding, hvis stjernespillere var dommere for de små piger og purke.
  Der blev spillet håndbold, som gjaldt det den helt store guldmedalje i TRE-FOR Arena i Kolding. 23 hold fra Skole Fritids-ordninger i Kolding kommune var tilmeldt arrangementet og det var såmænd KIF Koldings herreliga-spillere, der fungerede som dommere i de omkring 35 kampe, der blev spillet frem til klokken 16.30 i eftermiddag.
  